আবদুর রব্॥ সম্মেলনের ১ বছর পার হলেও বড়লেখা উপজেলা যুবলীগের পূর্নাঙ্গ কমিটি গঠিত হয়নি। এতে দলে পদ প্রত্যাশী নেতাকর্মীর মাঝে চাপা ক্ষোভ ও হতাশা বিরাজ করছে। সম্প্রতি বড়লেখা পৌরশহরে যুবলীগের প্রতিষ্ঠা বার্ষিকী পালনের র‌্যালিতে দুইটি গ্রুপের সংঘর্ষের ঘটনার পিছনে পুর্ণাঙ্গ কমিটি না হওয়াকেই অনেকে দায়ী করছেন। দ্রুত কমিটি পূর্নাঙ্গ না হলে সাংগঠনিক কর্মকান্ডে স্থবিরতা ছাড়াও বড় ধরণের সংঘর্ষের আশংকা করছেন তৃণমূল নেতাকর্মীরা। অবশ্য দলের একটি সূত্র জানিয়েছে শীঘ্রই বড়লেখা উপজেলা যুবলীগের কমিটি পূর্নাঙ্গ করে তা অনুমোদনের জন্য জেলায় প্রেরণ করা হবে।